Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Eva Jamrichová
Pozícia: výskumný a vývojový zamestnanec pre manažment dát
Oddelenie/Odbor: Oddelenie medzinárodných meraní
Organizácia: Národný ústav certifikovaných meraní vzdelávania, Pluhová 8, Bratislava 
Znalosť jazykov: anglický , nemecký

2. Zahraničná pracovná cesta (ZPC):
Štát, mesto: Cancún, Mexiko	
Vykonaná v dňoch: 13.11.2011- 21.11.2011
Názov prijímajúcej organizácie: IEA DPC
Účel cesty: 2hé medzinárodné stretnutie národných koordinátorov k štúdii TALIS v zastúpení za národného koordinátora štúdie Ervína Šťavu
Spôsob financovania: z rozpočtu NÚCEM 

3. Rámcový program pobytu:
Stretnutie prebehlo podľa vopred pripravenej agendy v 5tich pracovných dňoch. Prvé dva dni sa rozoberali testovacie nástroje k štúdii TALIS. Pripomienkovali a finalizovali sa pre pilotné testovanie, ktorého zber údajov sa ukončí 30.4.2011. Ďalšie tri dni stretnutia nám boli predstavené aplikačné programy pre spracovávanie a administráciu údajov zo škôl. 
Počas seminárov prebehli osobné konzultácie s členmi organizačného tímu z IEA a DPC k výberu vzorke a určeniu stratifikačných premenných ako aj k harmonogramu pre prípravu nástrojov na testovanie.

4. Stručný priebeh rokovaní:
Stretnutia prebiehali podľa plánovaného harmonogramu počas 5tich pracovných dní. Prvé dva dni sa viedla bohatá diskusia k finalizácii dotazníkov pre pilotné testovanie. Navrhovaných bolo niekoľko zmien, ktoré sa počas stretnutia podarilo zapracovať a pracovníci z IEA predstavili ku koncu posledný návrh. Finálna verzia na preklady pre národné centrá bude k dispozícii na Share Pointe TALISu dňa 25.11.2011. Okrem toho sa zapracovávali aj pripomienky do školského dotazníka. 
K plánovanému harmonogramu sa pridali dve prezentácie k styku s verejnosťou. Nakoľko účasť učiteľov v TALISe býva pomerne nízka viacero krajín uvidelo bohatú publikačnú činnosť na spropagovanie štúdie. Pre pripravovaný 2. cyklus štúdie TALIS sa spolupodieľajú na tvorbe dotazníkov aj odborníci a experti z EK. Spolupráca priniesla nový rozmer do dotazníkov a to otázky ohľadom mobility učiteľov a škály spoločenského postavenia “Social Desirability Scale”. Okrem toho sa pridalo niekoľko definícií a vysvetlení pojmov.
Viedla sa bohatá diskusia k sprostredkovaniu dát národným centrám. Nakoľko medzinárodné organizácie nemali v úmysle poskytnúť údaje z online – zberu dát kvôli bezpečnosti a utajeniu informácií. Avšak túto stratégiu prehodnotia, keďže väčšina krajín žiadala tieto dáta pre interné výskumné účely. Medzinárodné centrum prisľúbilo zvážiť túto možnosť.
K spracovaniu, administrácii a zberu údajov vyvinulo DPC niekoľko aplikačných programov. Tieto nám postupne boli predstavené a uviedlo sa množstvo praktických úloh. Jednalo sa o softvér:
-	WinW3S, pre spravovanie databázy vybranej vzorky škôl;
-	DME – pre nahadzovanie údajov z papierovej formy testovania;
-	OSS – pre online tvorbu dotazníkov.
Okrem toho prebehli dve osobné konzultácie k výberu vzorky a stratifikácii, ako aj k harmonogramu overovania nástrojov testovania na národnej úrovni. Harmonogram pozostáva z etapy pre verifikáciu prekladov všetkých testových nástrojov a formulárov, zapracovanie do online formy, administráciu a zber údajov.

5. Odporúčané závery:
Nakoľko sme sa zapojili do štúdie TALIS na poslednú chvíľu je potrebné čím skôr sa oboznámiť s podmienkami administrácie ako aj testovacími materiálmi. Ukončenie pilotáže a odoslanie údajov štúdie TALIS musí byť do 30.4.2011. Na základe tohto termínu navrhujem termín overovania nástrojov testovania na vybraných školách na 19.-23. marca 2012. Dovtedy je nutné pripraviť preklady testovacích nástrojov, osloviť školy, vybrať a zaškoliť školských koordinátorov, zozbierať a spracovať údaje pre DPC.

6. Prehľad prinesenej dokumentácie a miesto jej uloženia:
Všetky materiály sú dostupné členom pracovného tímu štúdie TALIS, ktorý sa podieľajú na administrácii. Títo majú prístup k webovému portálu s prihlasovacím menom a heslom.
Verjné informácie k štúdii TALIS sú dostupné na stránkach organizátorov:
-	príprava nástrojov a administrácia
o	OECD  - http://www.oecd.org/; 
o	IEA - http://www.iea.nl/; 
-	spracovanie údajov, výber vzorky
o	DPC - http://www.iea-dpc.de/ 
o	Statistics Canada - http://www.statcan.gc.ca/.

7. Osobitne vyhotovený očakávaný prínos ZPC:
Pracovná cesta splnila svoj účel. Dohodol sa a spresnil harmonogram prekladu a verifikácie materiálov. Potvrdila sa stratifikácia výberu vzorky a dohodli špeciálne podmienky pre výber na Slovensku. Praktické cvičenia a návody pre aplikačné programy k štúdii napomôžu pri pripravovaní databázy škôl, spracovaní údajov a online administrácii dotazníkovej formy testovania. 
Vďaka skúsenostiam z ostatných krajín s malou účasťou učiteľov na testovaní sa navrhlo niekoľko alternatív pre zvýšenie informovanosti o štúdii TALIS na národnej ale aj na medzinárodnej úrovni. Svoje príspevky k zberu dát, publikačnej činnosti a informovanosti predniesli účastníci z Holandska a Cypru. Každá krajina poskytuje svoje vlastné web stránky k nahliadnutiu a inšpirácii, tieto sú postupne zhromažďované na SharePointe TALISu.

8. Spôsob zverejnenia výsledkov ZPC, prenos získaných informácií
Informácie a aktualizácie k priebehu testovania, ako aj rámec a pripravované materiály sa postupne zverejňujú na stránkach NÚCEMu.
  
Svojím podpisom súhlasím so zverejnením správy na internete.

Správu vypracoval: Eva Jamrichová

Dátum: 23.11.2011

Správu schválil: Andrea Galádová